גם אני חייתי בסיביריה תקופה וקניתי אויר ואהבתי וחלבתי ושתיתי גם אני הייתי בין עולמות. סיביריה לובשת לבן אך לא באה בעטיפה. אני לקחתי כדורים תקופה. בלילות, עת שכחה תקפתני והכדור לא נספג בדמי בכיתי שעות לסיביריה. פעם אבי חלה באמצע הכביש עם הסלים ביד וביקש לסיביריה. משהו כמו בקשה אחרונה. אך לא הייתי שם. בבית ישבתי, בלעתי כדורים, ספרתי אותיות. באות קו''ף עצרתי ובאות קו''ף חזרתי להתחלה והאמבולנס לקח את אבא לסיביריה הלא נכונה.